**HELYI TANTERV: MAGYAR NYELV 7-8. OSZTÁLY**

**ÉVES ÓRASZÁM**

**68 (7. OSZTÁLY),**

**68 (8.OSZTÁLY)**

Ez a szerkezet lehetővé teszi, hogy a diákok a középiskolás tananyagot hat év alatt sajátítsák el.

A nyelv szerkezeti jellemzői, a nyelvi elemzés, a magyar és az idegen nyelvek(szószerkezetek, szóösszetételek, egyszerű és összetett mondat) témakört a heti kétórás beosztás miatt 9. évfolyamról a 8. évfolyamra csoportosítottuk át.

A 7–8. évfolyam tematikai egységeiben elsősorban a fejlesztési célok és követelmények a fontosak: **a szövegértési és -alkotási készségek folyamatos továbbfejlesztése, az elméleti alapfogalmak biztos alkalmazása, a nyelvi-irodalmi elemzőkészség kialakítása.**

Az anyanyelvi nevelés további feladata, hogy tudatosítsa a diákokban: a nyelv változó, fejlődő rendszer, **eszközszerű használata elengedhetetlen a világról való tudás megszerzéséhez és a hatékony kifejezőképesség fejlesztéséhez**. A nyelvi rendszer nem értelmezhető a beszélőtől független létező jelenségként, a nyelvi jelentés a nyelv szóbeli és írásos alkalmazása során jön létre.

**Tudják alkalmazni a digitális szövegalkotás és -befogadás módjait**. Képesek legyenek saját véleményüket logikusan kifejteni, érvelni, s tanulják meg a toleráns nyelvhasználatot. Ezek **birtokában tudnak a tanulók egymással együttműködni, csapatban és párban dolgozni**, így tudják megérteni egymás gondolatait, és saját gondolataikat a lehető legpontosabban elmondani, megértetni másokkal

A nyelvoktatásban fontos szerepet kap az egyéni fejlesztés. **A tanulás tanítása (elemző olvasás, kulcsszavak, lényegkiemelés, vázlatírás, gondolati váz elkészítése, szövegalkotás**) a magyar nyelv és irodalom tanításának is lehetősége és feladata.

**Ha a szaktanár úgy ítéli meg, hogy az órakeret 100%-át a törzsanyag tanítására kell fordítania, lemondhat a választás lehetőségéről**. Ez pedig muinden esetebn az adottt csoporttól függ.

**Magyar nyelvből a 8. évfolyamon év végén a tanulók anyanyelvi ismereteit záró felméréssel kell mérni.**

**7. osztály**

|  |  |
| --- | --- |
| **Témakör: I. Szövegértési, szövegalkotási készségek felmérése, fejlesztése** | **Órakeret: 16 óra** |
| **FEJLESZTÉSI FELADATOK ÉS ISMERETEK**   * Különféle megjelenésű és típusú szövegek megértése és alkotása * A szövegtípusok műfaji, retorikai és stilisztikai jellemzőinek megismerése, áttekintése * A megtanult szövegtípusok jellemzőinek felismerése és alkalmazása * Az olvasmány-feldolgozási stratégiák gyakoroltatása * Reflektálás a szöveg tartalmára * Helyesírási, nyelvhelyességi szabályoknak és a szövegtípusoknak megfelelő hagyományos és digitális szövegszerkesztési szabályok átismétlése * Az önálló tanulási és ismeretszerzési képesség fejlesztése hagyományos és digitális források, eszközök használatával | **FOGALMAK**  vázlat, felelet, elbeszélés, leírás, jellemzés, kiselőadás |
| Olvasási stratégiák  A szövegfeldolgozás módjai  Jegyzetelés  Vázlatírási technikák | |

|  |  |
| --- | --- |
| **Témakör: II. Helyesírási készségek fejlesztése** | **Órakeret: 28 óra** |
| **FEJLESZTÉSI FELADATOK ÉS ISMERETEK**   * a szövegalkotás során alkalmazza a tanult helyesírási és szerkesztési szabályokat, használja a hagyományos és a digitális helyesírási szabályzatot és szótárt * az egyéni sajátosságaihoz mérten tagolt, rendezett, áttekinthető írásképpel, egyértelmű javításokkal alkot szöveget | **FOGALMAK** |
| Helyesírási alapelvek | |
| A szavak elválasztása és a szótagolás  Az ige helyesírása  A tulajdonnév, köznév, melléknév helyesírása  A j-ly a szavakban  A mássalhangzók hangkapcsolódási törvényszerűségei | |
| Egybe- és különírás szabályai | |
| Írásjelek, központozás, idézés, dátum | |
| Idegen szavak helyesírása  Helyesírási szótárak és ellenőrző programok  Az internetes szövegek helyesírása | |

|  |  |
| --- | --- |
| **Témakör: III. A kommunikáció, a digitális írásbeliség fejlesztése** | **Órakeret: 20óra** |
| **FEJLESZTÉSI FELADATOK ÉS ISMERETEK**   * A kommunikáció jellemzőinek tudatosítása, hatékony alkalmazásának fejlesztése * A kommunikáció tényezői * A kommunikációs célok és funkciók * A kommunikáció jelei * A digitális kommunikáció jellemzői, szövegtípusa * A kommunikációs kapcsolat illemszabályai * A problémamegoldó gondolkodás fejlesztése * A nyelvhasználati és a kommunikációs készség fejlesztése * A kommunikáció nem nyelvi jeleinek alkalmazása mindennapi helyzetekben * A kommunikációs zavar felismerése, néhány megismert korrekciós lehetőség alkalmazása * A szövegértési készség fejlesztése * A szóbeli kifejezőkészség fejlesztése * Szerep- és drámajátékok gyakoroltatása * Aktív részvétel különböző kommunikációs helyzetekben * A közéleti megnyilatkozás alapjainak elsajátítása * Az önálló véleményalkotás készségének fejlesztése * Az önálló tanulási és ismeretszerzési képesség fejlesztése hagyományos és digitális források, eszközök használatával * A tömeg- és digitális kommunikáció jellemzőinek megismerése * Vita- és érvelési kultúra elsajátítása * A közéleti beszédformák (felszólalás, hozzászólás, alkalmi beszéd) felismerése és alkalmazása | **FOGALMAK**  kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás); kommunikációs cél és funkció (tájékoztató, felhívó, kifejező, metanyelvi, esztétikai funkció, kapcsolatfelvétel, -fenntartás, -zárás), nem nyelvi jel (tekintet, mimika, gesztus, testtartás, térköz, emblémák); digitális kommunikáció jellemzői, szövegtípusai |
| |  | | --- | | A kommunikáció fogalma, tényezői és funkciói | | A személyközi kommunikáció  A formális és informális beszédhelyzetekben való viselkedés  Megszólítások, magázódás, tegeződés, kapcsolattartás formái | | A nem nyelvi jelek | | A tömegkommunikáció fogalma, típusai és funkciói | | A tömegkommunikáció hatása a gondolkodásra és a nyelvre | | Médiaműfajok | | A digitális kommunikáció jellemzői, szövegtípusai, az új digitális nyelv  A médiafüggőség, a virtuális valóság veszélyei  A reklámok hatása nyelvhasználatunkra  Az internet mint hiteles adatforrás; plágium; adatvédelem | | |

|  |  |
| --- | --- |
| **Témakör: IV. Könyvtárhasználat** | **Órakeret: 4 óra** |
| **FEJLESZTÉSI FELADATOK ÉS ISMERETEK**   * A könyvtárak típusai és felépítése * Megadott szempontok alapján önálló gyűjtőmunka végzése a könyvtárban és digitális felületeken * Az információ keresésének, gyűjtésének alapvető technikái * A szövegek sajátosságainak megfigyeltetése, főbb fajtáinak tudatosítása: lineáris és nem lineáris, hagyományos és digitális szövegek * Digitális és/vagy nyomtatott szótárak használata | **FOGALMAK**  könyvtár, katalógus, digitális adattárak, hagyományos és digitális szövegek |

**8. osztály**

|  |  |
| --- | --- |
| **Témakör: I. A nyelvi rendszer, a nyelv szerkezeti jellemzői, a nyelvi elemzés – hangok, szavak, összetett szavak** | **Órakeret: 30 óra** |
| **FEJLESZTÉSI FELADATOK ÉS ISMERETEK**   * A nyelv szerkezeti egységeinek és azok funkcióinak megismerése * A nyelvi elemzőkészség fejlesztése * A beszédhangok képzésének megismerése, csoportosításának alapjai * A szó elsődleges jelentésének, illetve a metaforikus jelentésnek elkülönítése, tudatos alkalmazása * A hangalak és jelentés viszonyának felismertetése * A főbb szóalkotási módok (szóösszetétel, szóképzés) ismerete * Az összetett szavak alapvető helyesírási szabályainak elsajátítása * Digitális és papíralapú iskolai helyesírási segédeszközök: szótárak és szabályzatok és helyesírási portálok önálló használata | **FOGALMAK**  nyelvi szintek; a szó alkotóelemei (hang, fonéma, morféma); a szófajok; szavak osztályozási szempontjai; egyszerű szó, összetett szó, mozaikszavak;hangalak és jelentés szerinti szócsoportok, jelentésmező |
| A nyelv mint jelrendszer | |
| A nyelvi szintek | |
| A magyar nyelv hangrendszere | |
| Hangkapcsolódási szabályszerűségek | |
| A szavak felépítése, a szóelemek (szótő, képző, jel, rag) | |
| A magyar nyelv szófaji rendszere:  alapszófajok, mondatszók és viszonyszók | |
| Ritkább szóalkotási módok  Mozaikszók, ikerszók és szórövidülések | |

|  |  |
| --- | --- |
| **Témakör: II. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek (szószerkezetek, szóösszetételek, egyszerű és összetett mondat)** | **Órakeret: 30 óra** |
| **FEJLESZTÉSI FELADATOK ÉS ISMERETEK**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  Nyomtatott és digitális helyesírási segédletek használatának gyakorlása  Kreatív nyelvi fejlesztés  A nyelvi szintek, a nyelv alkotóelemei  A szószerkezetek  A mondatrészek  A mondatok csoportosítása  Szórend és jelentés  Nyelvi játékok, kreatív feladatok digitális programok használatával is | **FOGALMAK**  szószerkezet (szintagma): alárendelő, mellérendelő szintagma; mondatrészek: alany, állítmány, tárgy, határozó, jelző; vonzatok; mondat, a mondat szerkesztettsége, mondatfajta; egyszerű mondat, összetett mondat; szórend és jelentés összefüggései |
| |  |  | | --- | --- | | 1. A szószerkezetek (szintagmák) alá-és mellérendelő szószerkezetek fogalma, típusai |  |  |  |  | | --- | --- | | 1. A mondat fogalma és csoportosítási szempontjai |  | | Az egyszerű mondat:  az alany, az állítmány, a tárgy, a határozók, a jelzők | | Az összetett mondat | | Az alárendelő összetett mondatok | | A mellérendelő összetett mondatok | | A többszörösen összetett mondatok | | |

|  |  |
| --- | --- |
| **Témakör: III. Rendszerezés** | **Órakeret: 5 + 3 óra** |

**JAVASOLT TEVÉKENYSÉGEK ÉS MUNKAFORMÁK 7–8. ÉVFOLYAMON**

A pedagógia tudománya nagyon sok és sokféle tanulási és oktatási stratégiát ismer. Az oktatás meghatározó eleme azonban maga a tanár (McKenzie-jelentés, 2007.) A tanár személyisége, szerepéről szóló tudása és ars poeticája, szakmai-módszertani felkészültsége, az általa tanított gyerekek adottságai, érdeklődésük, felkészültségük, az iskola szakmai-pedagógiai elvárásrendszere határozza meg, hogy a tanár egy osztályban milyen tanulásszervezési módokat, oktatási módszereket, munkaformákat választ.

A tanár tanít: ismereteket ad át, ezáltal hagyományt örökít, értékeket közvetít. A tanár irányít: tanulási folyamatokat, differenciálást, tehetséggondozást. A diákokkal, illetve az irodalmi művekkel való folyamatos párbeszéd révén irányítja tanítványai iskolai érzelmi nevelését. A tanár nevel és fejleszt: kompetenciákat, személyiséget. A tanár segít: segíti a diákokat a kognitív struktúrák kialakításában, az olvasási stratégiák elsajátításában, az önálló értelmezések létrehozásában. Segíti tanítványait az egyéni, illetve a csapatban végzett, együttműködésen alapuló munkavégzés képességének kialakításában. Segíti a diákokat abban, hogy felismerjék az irodalom örökérvényű alkotásainak folyamatosan változó jelentését, a jelentések megalkotásában a hagyomány és a befogadó szerepét.

Tanítási-tanulási stratégiák

Ez az összetett tanárszerep indokolja, hogy ne egy kitüntetett stratégia uralja a magyar nyelv és irodalom tanítását. A tanár a tananyag típusához, illetve az általa tanított diákközösséghez, iskolája programjához és technikai felszereltségéhez igazítva választhat több oktatási stratégia közül. A hagyományos, tanárközpontú oktatási, tanulási stratégiákat javasolt bizonyos tananyagrészekre szorítani: korszakok, korstílusok, filozófiai irányzatok stb. A tananyagok feldolgozásában döntően a tanulóközpontú, kooperatív munkaformák alkalmazása javasolt. Fontos, hogy a tanórák változatosak, s ezáltal is motiválók legyenek.

A hatévfolyamos képzés első szakaszában (7–8. évfolyam) évében a játékosítás és a kooperatív tanulási-tanítási módszerek mellett az önálló tanulási módszerek kialakítása javasolt (önálló kutatómunka, beszámolók készítése, előadása, önálló jegyzetelés tanulása, tanulási módszerek tanítása).

Tanulásszervezési módok

Javasolt tanulásszervezési módok: a gamifikáció, a hagyományos játékok adaptálása, illetve a digitális játékok felhasználása, létrehozása a tananyag feldolgozásában. A reflektív és interaktív módszerek alkalmazása (szakaszos olvasás, kooperatív csoportmunkák, projektmunkák, drámajátékok, újságszerkesztés, stb.) a gyerekek motiváltságát növeli. A tanárközpontú és a diákközpontú, az „analóg” (egy munkafolyamat uralja az órát) és a digitális módszereknek (IKT-alapú, párhuzamos munkafolyamatok) összekapcsolása egy órán belül is lehetséges. A frontális tanításnak is van létjogosultsága, ha az nem uralja az egész tanítási folyamatot.

Fontos szerepe van az osztálytermen kívüli tanulásnak (színház- és múzeumlátogatás, könyvheti események, stb.), egyes tanulási-tanítási munkaszakaszban a jelenségalapú oktatásnak, azaz a különböző tanulási területek összekapcsolásának.

Oktatási módszerek

Az oktatási módszerek közül javasoltak: az előadás, a magyarázat, az elbeszélés, a játékosítás, házi feladatok. Az irodalmi művek és a filmek összekapcsolása, az irodalmi alkotások és filmes adaptációk összevetése, jelenetek dramatikus ábrázolása. Meseírás, jelképek értelmezése fürtábrával. Digitális projektek; gondolattérképek; hagyományosan vagy digitális applikációkkal megrajzolt szereplők, szereplőkapcsolatok; előadások, stb. Irányított szempontok alapján szövegértési és szövegalkotási gyakorlatok. Digitális és hagyományos szótárak, szakirodalmi művek használata (Szimbólumtár, Szinonima szótár, A magyar nyelv értelmező szótára, stb.).

Munkaformák

A munkaformák közül a frontális osztálymunka használata mellett elsősorban a páros munka, a csoportmunka, az egyénre szabott (individualizált) munkaforma és a differenciált tananyag-feldolgozás javasolt.

**9–12. ÉVFOLYAM**

Az anyanyelv már nevében is a legszorosabb összetartozást fejezi ki az azonos nyelvet beszélő emberek között. Az anyanyelven megszülető irodalom alkotói és hallgatói olyan olvasói hagyományt, kultúrát teremtenek, amely megerősíti egy közösség tagjainak az identitását, mert a „… nemzeti hagyomány s nemzeti poézis szoros függésben állanak egymással.”(Kölcsey Ferenc). Egy nemzet megmaradásának alapja, de fennmaradásának, jövőjének  is a záloga a kultúrája, az anyanyelve.

A magyar nyelv és irodalom tantárgynak ezért van kitüntetett szerepe: gondolkodni tanít, ismereteket ad át, szellemi, erkölcsi örökséget hagyományoz. Egy nép szimbolikus szövegei többnyire irodalmi alkotások, amelyek a legszorosabb összetartozást fejezik ki. Ezek olvasása, tanítása személyiséget formál, fejleszti a szépérzéket, az ítélőképességet, az erkölcsi érzékenységet. Ezzel a magyar nyelv és irodalom tantárgy az érzelmi nevelés egyik legfontosabb eszköze.

Kultúránk, benne irodalmunk magyarul született meg, és ezen a nyelven formálódik tovább. A magyar irodalom a Kárpát-medence magyarságának irodalma. Nyelvünk, történelmünk, kultúránk közös. Kulturális értelemben egy nemzet vagyunk. Ezért a magyar nyelv és irodalom tantárgy  is a Kárpát-medencei magyarság irodalmát, szellemi örökségét egységesen és egységben kezeli.

A hatévfolyamos képzés úgynevezett gimnáziumi szakaszában, a 9–12. évfolyamon a nevelésnek-oktatásnak sok és sokrétű cél- és feladatrendszere van:

* cél, hogy a diákok megértsék a nemzet, a szűkebb közösség és az egyes ember kapcsolatát. Megismerjék kultúrájukat, annak gondolati, erkölcsi tartalmait, esztétikai értékeit. Ennek révén szellemileg és érzelmileg is kötődjenek ahhoz. Ismerjék és értsék múltjukat, jelenüket, benne önmagukat.
* A tanulók felkészítése arra, hogy ennek a kulturális hagyománynak értői és később formálói legyenek.
* A tanulók megértsék a gondolkodás, a viselkedés és a nyelvhasználat összefüggéseit,

ennek feltétele a biztos szövegértés és szövegalkotás képességének fejlesztése. Az, hogy a diákok szabatosan és pontosan, illetve a kommunikációs helyzetnek megfelelően tudják kifejezni magukat.

* Ismerjék nyelvünk szerkezetét, grammatikáját, a nyelvhelyességi szabályokat, a stilisztikai árnyalatokat, hiszen csak ezek ismeretében tudják megítélni saját és a többi ember nyelvi teljesítményét. Ezek alapján ismerik fel az adott kommunikációs helyzetet, szövegösszefüggést, a műfaji elvárásokat.
* Cél, hogy a nyelvi megnyilatkozások jelentésszintjeit és -árnyalatait a képzési szakasz végén megértsék, mert így veszik észre a manipulációt vagy értik meg  az összetett üzeneteket.
* A tanulók tudják elhelyezni anyanyelvüket a világ többi nyelve között, ismerjék nyelvük történelmi fejlődését. Értsék, hogy a nyelv a jelenben is folyamatosan változik, s ezért a változásért felelősséggel tartoznak.
* Alakuljon ki nyelvhasználati igényességük. Legyen elemi elvárás számukra – önmaguktól és másoktól is – a pontos és a magyar nyelvhelyességi szabályokat betartó szövegalkotás, a magyar helyesírás szabályainak ismerete.
* Értsék meg és példákkal tudják szemléltetni, hogy a nyelv és a gondolkodás, a beszéd és a gondolkodás feltételezik egymást, szorosan összefüggnek, ismerjék fel, hogy a nyelv szegényedése a gondolkodás szegényedését jelenti.
* Fontos cél a digitális kompetencia fejlesztése is, az IKT-eszközök tudatos és kreatív alkalmazása.
* A digitális világ bővülésével a diákokra hatalmas információ-mennyiség zúdul. Meg kell tanulniuk kiválasztani a fontos, értékes adatokat és ismereteket, azt is, hogy ezen adatokat és információkat etikusan és kritikusan használják, építsék be  tudásukba.
* Az irodalmi szövegek megértéséhez elengedhetetlen, hogy a diákok rendelkezzenek megfelelő művészettörténeti, műfajtörténeti, irodalomelméleti, -történeti ismeretekkel. A képzési szakasz első felében ezek az ismeretek állnak a tananyag középpontjában. Fontos, hogy a diákok az irodalmat egy közösség történelmi-társadalmi folyamataként is lássák. A képzési szakasz második felében a szerzői portrék és  látásmódok is helyet kapnak. *Mindkét képzési szakasz célja és feladata az irodalmi művek elemző értelmezése.* Ez fejleszti a gondolkodást, az erkölcsi érzéket, segíti az érzelmi nevelést. Az önálló elemzési készség fejleszti az önismeretet, önbizalmat ad, fejleszti az anyanyelvi kompetenciát is.
* Cél, hogy a tanulók rendelkezzenek az irodalmi művek értelmezéséhez szükséges elemzési stratégiákkal. A művek tartalmi összefoglalásán túl vállalkozzanak önálló értelmezés kialakítására.
* Vegyék észre a különböző korok szerzői, művei között kialakuló párbeszédet, az irodalom vándortémáit és motívumait, értsék meg azok jelentésváltozását.
* A XXI. század emberei már élethosszig tanulnak, ezért a diákoknak meg kell őrizni kíváncsiságukat, meg kell tanulniuk középiskolás módon tanulni. Ennek feltétele, hogy olvasó emberekké neveljük őket, akik többféle olvasási és értelmezési technikákkal rendelkeznek, az általuk olvasott szövegeket képesek mérlegelve végiggondolni.Össze tudják kapcsolni a már meglévő ismereteiket az olvasott, hallott vagy a digitális szövegek tartalmával, képesek meglátni és kiemelni az összefüggéseket. Tudnak önállóan jegyzetelni.
* Alakuljon ki a diákokban az önfejlesztés igénye. Ennek alapja az önvizsgálaton alapuló magatartás és gondolkodás fejlesztése. Az irodalmi szövegek sokfélesége biztosítja, hogy olyan esztétikai, morális, lélektani, társadalmi kérdésekkel szembesüljenek a tanulók, amelyekben felismerik önmagukat, saját gondjaikat.
* Kiemelt cél a gondolkodni tanítás, kíváncsiságuk, alkotókedvük megtartásával.

A magyar nyelv és az irodalom tantárgy fejlesztési céljai jórészt összehangolhatók: az alaptantervben meghatározott hat fő fejlesztési területből (szövegértés; szövegalkotás; olvasóvá nevelés; mérlegelő gondolkodás, véleményalkotás; anyanyelvi kultúra, anyanyelvi ismeretek; irodalmi kultúra, irodalmi ismeretek) négy mindkét tantárgy keretében fejleszthető. Minden nyelvtanóra kiemelt feladata a szövegértés és a szövegalkotás tanítása.

**9–10. ÉVFOLYAM**

A középiskolai képzés első szakaszának kiemelt cél- és feladatrendszere:

* A tanulás tanulása. Egy új tanulási szakaszt kezdenek el a diákok, nagyobb, bonyolultabb tananyagokkal találkoznak. Meg kell tanulniuk a lényeget kiemelni, vázlatot írni, gondolataikat írásban és szóban is pontosan és szándékaik szerint árnyaltan, adekvátan kifejezni.
* A diákok szövegértésének folyamatos fejlesztése. A biztos szövegértés nemcsak a magyar nyelv és irodalom, de valamennyi tantárgy értő és eredményes tanulását segíti, feltétele a gondolkodás és a beszéd fejlesztésének is.
* A szövegértés és -alkotás tanulásának feltétele a biztos anyanyelvi (grammatikai, stilisztikai) ismeret, a kommunikációelmélet alapvető fogalmainak elsajátítása, hiszen csak így tudják a tanulók felismerni az adott kommunikációs helyzetet.
* Az érvelési képesség és a beszédkészség folyamatos fejlesztése.
* A tanulók személyiségfejlesztésének feltétele, hogy rendelkezzenek megfelelő ismeretekkel ahhoz, hogy kérdéseket tudjanak megfogalmazni, az irodalmi szereplők, konfliktusok és saját élethelyzeteik között felfedezzék a párhuzamokat, kialakuljon elvonatkoztató képességük, s igényük és képességük arra, hogy kifejezzék saját véleményüket.
* Ez a két évfolyam a diákok számára a tájékozódás, saját tehetségük és érdeklődési körük felfedezésének kora, ezért elengedhetetlen, hogy sokféle ismerettel és ismerethordozóval találkozzanak.
* Tudásuk megszerzésében és bővítésében a hagyományos információhordozókon kívül egyre erőteljesebb szerepet kapnak a digitális eszközök. Cél ezek észszerű, gondolkodásukat segítő, etikus használatának elsajátítása.
* A képzésnek ebben a szakaszában már rendszerezett nyelvtani és irodalmi (irodalomtörténeti, -elméleti, és műfaji) ismeretek elsajátítása elvárt eredmény, hiszen a képzési szakasz második felében csak így lesznek képesek a tanulók az irodalomtörténeti ismereteiket rendszerezni, így sajátítják el a nyelvészet és az irodalomtudomány – korosztályuknak megfelelő szintű – szaknyelvét, s így tudnak az érettségi dolgozatban is elvárt szintű, nyelvezetű esszét, érvelést, műfajnak megfelelő gyakorlati szöveget alkotni.

A magyar nyelv és irodalom nem pusztán tantárgy a középiskolában, hanem kulcsszerepet tölt be a tanulók identitásának kialakításában, megismerteti velük saját kultúrájukat, nemzeti önazonosságukat, fejleszti érzékenységüket. A tanulókat segíti abban, hogy a kommunikációs célnak megfelelően fejezzék ki magukat. Fejlődjék érvelési kultúrájuk, könnyebben beilleszkedjenek környezetükbe, és ismerjék fel saját tehetségüket.

**9. osztály**

|  |  |
| --- | --- |
| **Témakör: I. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek (szószerkezetek)** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A nyelv szerkezeti egységeinek és azok funkcióinak tudatosítása * A nyelvi elemzőkészség fejlesztése * Nyomtatott és digitális helyesírási segédletek használatának gyakorlása * Kreatív nyelvi fejlesztés * A nyelvi szintek, a nyelv alkotóelemei * A szószerkezetek * A mondatrészek | **FOGALMAK**  szószerkezet (szintagma): alárendelő, mellérendelő szintagma; mondatrészek: alany, állítmány, tárgy, határozó, jelző; vonzatok |
| A szószerkezetek (szintagmák) alá-és mellérendelő szószerkezetek fogalma, típusai | |

|  |  |
| --- | --- |
| **Témakör: II. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek (egyszerű és összetett mondat)** | **Órakeret: 20 óra** |
| **FEJLESZTÉSI FELADATOK ÉS ISMERETEK**   * A mondatok csoportosítása * Szórend és jelentés * Nyelvi játékok, kreatív feladatok digitális programok használatával is | **FOGALMAK**  mondat, a mondat szerkesztettsége, mondatfajta; egyszerű mondat, összetett mondat; szórend és jelentés összefüggései |
| Az egyszerű mondat:  az alany, az állítmány, a tárgy, a határozók, a jelzők | |
| Az összetett mondat | |
| Az alárendelő összetett mondatok | |
| A mellérendelő összetett mondatok | |
| A többszörösen összetett mondatok | |

|  |  |
| --- | --- |
| **Témakör: III. A szöveg fogalma, típusai; a szövegkohézió, a szövegkompozíció; szövegfajták; szövegértés, szövegalkotás** | **Órakeret: 26 óra** |
| **FEJLESZTÉSI FELADATOK ÉS ISMERETEK**   * A szövegről való tudás és gyakorlati alkalmazásának fejlesztése * A szövegszervező erők megismertetése és alkalmazása a gyakorlatban * A szövegelemző képességek fejlesztése * A szöveg fogalma, jellemzői * A szöveg főbb megjelenési formái, típusai, műfajai, korának és összetettségének jellemzői * A szöveg szerkezete: a szöveg és a mondat viszonya, szövegegységek * A szövegértelem összetevői: pragmatikai, jelentésbeli és nyelvtani szintje * Szövegköziség, az internetes szövegek jellemzői * Szövegek összefüggése, értelemhálózata; intertextualitás | **FOGALMAK**  szöveg, szövegösszefüggés, beszédhelyzet; szövegmondat, bekezdés, tömb, szakasz; szövegkohézió (témahálózat, téma-réma, szövegtopik, szövegfókusz, kulcsszó, cím); szövegpragmatika (szövegvilág, nézőpont, fogalmi séma, tudáskeret, forgatókönyv); nyelvtani (szintaktikai) tényező (kötőszó, névmás, névelő, határozószó, előre- és visszautalás, deixis, egyeztetés); intertextualitás, összefüggő szóbeli szövegek: előadás, megbeszélés, vita; a magánélet színtereinek szövegtípusai: levél, köszöntő stb.; esszé |
| A szöveg fogalma. A szövegösszefüggés, a beszédhelyzet | |
| A szöveg típusai, a szöveg szerkezete | |
| A szövegkohézió (lineáris és globális) | |
| A szöveg kifejtettsége | |
| Szövegpragmatika (szövegvilág, nézőpont, fogalmi séma, tudáskeret, forgatókönyv) | |
| Szövegtípusok jellemzői megjelenés, műfajok és nyelvhasználati színterek szerint | |
| A legjellegzetesebb szövegtípusok, szövegfajták | |
| Az esszé | |
| A munka világához tartozó szövegek (a hivatalos levél típusai, önéletrajz, motivációs levél) | |
| Az intertextualitás | |
| A szövegfonetikai eszközök és az írásjelek szerepe a szöveg értelmezésében | |

|  |  |
| --- | --- |
| **Témakör: IV. Számonkérés, gyakorlás, tehetséggondozás** | **Órakeret: 8 óra** |
| Szükség szerint elhelyezhető órák a tanév során |

**10. osztály**

|  |  |
| --- | --- |
| **Témakör: I. Szövegértés, szövegalkotás** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A szóbeli és az írásbeli szövegértés és szövegalkotás fejlesztése * A helyesírási készség fejlesztése * Helyesírási szótárak használatának tudatosítása * A szövegolvasási típusok és szövegértési stratégiák * Szövegtípusok: digitális és hagyományos, folyamatos és nem folyamatos * A hivatalos és a magánélet színtereinek szövegtípusai: levél, kérvény, önéletrajz, motivációs levél stb. * Az esszé | **FOGALMAK**  levél, kérvény, önéletrajz, motivációs levél, esszé |
| Szóbeli és írásbeli szövegértés és alkotás fejlesztése | |
| A hivatalos és a magánélet színtereinek szövegtípusai: levél, kérvény, önéletrajz, motivációs levél írásának gyakoroltatása | |

|  |  |
| --- | --- |
| **Témakör: II. Stilisztika – stílusrétegek, stílushatás, stíluseszközök, szóképek, alakzatok** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A stílus szerepének tudatosítása * A stiláris különbségek felfedeztetése * Az alakzatok és a szóképek hatásának, szerepének vizsgálata szövegelemzéskor * A stílus, a stilisztika, a stílustípusok * A stílusérték * A stílushatás * Stílusgyakorlatok * Értelmezési gyakorlatok különböző beszédhelyzetekben * A mondat- és szövegjelentést meghatározó tényezők felismertetése, tudatosítása * A magyar szórend megváltozása és az üzenet jelentésváltozása közötti összefüggés tudatosítása * A mindennapi kommunikáció gyakori metaforikus kifejezéseinek és használati körének megfigyelése, értelmezése * Szótárhasználat fejlesztése * A jel és a nyelvi jel fogalma, összetevői * A jel és a jelentés összefüggése, jelentéselemek * A hangalak és a jelentés viszonya, jelentésmező * Motivált és motiválatlan jelentés * A metaforikus kifejezések szerkezete, jellemző típusai, használatuk   A mondat- és szövegjelentés | **FOGALMAK**  stílus, stilisztika, stílustípus (bizalmas, közömbös, választékos stb.); stílusérték (alkalmi és állandó); stílusréteg (társalgási, tudományos, publicisztikai, hivatalos, szónoki, irodalmi); stílushatás; néhány gyakoribb szókép és alakzat köznyelvi és irodalmi példákban, jelentésszerkezet, jelentéselem, jelentésmező, jelhasználati szabály; denotatív, konnotatív jelentés; metaforikus jelentés; motivált és motiválatlan szó, hangutánzó, hangulatfestő szó; egyjelentésű, többjelentésű szó, azonos alakú szó, rokon értelmű szó, hasonló alakú szópár, ellentétes jelentés |
| A stílus fogalma és hírértéke | |
| A stílus kifejező ereje | |
| Stílusrétegek:  társalgási, tudományos, publicisztikai, hivatalos, szónoki és irodalmi stílus | |
| Stílusárnyalatok (pl.: neutrális, gúnyos, patetikus, népies, familiáris, költői, archaikus) | |
| A mondatstilisztikai eszközök (a verbális stílus, nominális stílus, a körmondat) | |
| Hangszimbolika, hangutánzás, hangulatfestés | |
| Szóképek (egyszerű; hasonlatból kinövő szóképek /metafora, szinesztézia/, érintkezésen nyugvó szóképek /metonímia, szinekdoché/, összetett szóképek /összetett költői kép, allegória, szimbólum/) | |
| Költői alakzatok (ismétlés, felcserélés, kihagyás) köznyelvi és irodalmi szövegekben  Mindennapi stilisztikánk: társadalmi elvárások és megnyilatkozásaink stílusa  Stílusparódia  Korstílusok, stílusirányzatok  Az íráskép stilisztikai hatásai  Egyéni szóalkotások stilisztikai hatása  Összetett képrendszerek, képi hálózatok, jelképrendszerek | |

|  |  |
| --- | --- |
| **Témakör: III. Retorika, beszédfajták, beszéd felépítése** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A retorika alapfogalmainak megismertetése, azok alkalmazása a tanulók életével, mindennapjaival összefüggő nyilvános megszólalásokban * A hatásos érvelés technikájának, a legfőbb érvelési hibáknak a megismertetése * Önálló beszéd megírásához, annak hatásos előadásához szükséges nyelvi, gondolkodási képességek fejlesztése * A szónok tulajdonságai, feladatai * A szónoki beszéd felépítése, a beszéd megszerkesztésének menete az anyaggyűjtéstől a megszólalásig * Az érv, érvelés, cáfolat megértése * Az érvelési hibák felfedeztetése * A hatásos előadásmód eszközeinek tanítása, gyakoroltatása * Érvelési gyakorlatok: kulturált vita, véleménynyilvánítás gyakorlása | **FOGALMAK**  retorika, szónoklat, a szónok feladata, a meggyőzés eszközei: érv és cáfolat*;* hagyományos és mai beszédfajták; a szónoklat részei, szerkezete, felépítése |
| A retorika és kommunikáció, a retorika fogalma | |
| A retorikai szövegek felépítése és elkészítésének lépései | |
| A szónoki beszéd fajtái (tanácsadó beszéd, törvényszéki beszéd, alkalmi beszéd) és jellemzőik | |
| Az érvelő beszéd felépítése, az érvtípusok | |
| Az érvelés módszere | |
| A retorikai szövegek kifejezőeszközei | |
| A kulturált vita szabályai | |
| A befolyásolás módszerei  Retorika az ókorban  Retorika a középkorban  Néhány történeti értékű és jelenkori szónoki beszéd retorikai eszközei és esztétikai hatása  A szójáték és a retorika  Digitális eszközök, grafikus szerkesztők használata a retorikai szövegek alkotásában.  Az előadás szemléltetésének módjai (bemutatás, prezentáció). | |

|  |  |
| --- | --- |
| **Témakör: IV. Számonkérés, gyakorlás, tehetséggondozás** | **Órakeret: 4 óra** |
| Szükség szerint felhasználható a tanév során | |

**11-12. évfolyam**

A 11-12. évfolyam a közoktatás utolsó szakasza. Ez a képzési szakasz a nevelési és oktatási célokat tekintve a legösszetettebb: nemcsak új ismereteket kell átadni, hanem a meglévő ismeretek gyakorlati felhasználását is, emellett bővíteni és fejleszteni kell a tanulók kompetenciáit. Kiemelt feladat a szövegértés és a szövegalkotás tanítása. Ennek a képzési szakasznak a végén a tanulók érettségi vizsgát tesznek. Fontos cél, hogy ismereteik és képességeik birtokában az ismétlő órák segítségével önállóan fel tudjanak készülni a közép- és az emelt szintű érettségire. A 11-12. évfolyamon elvárható, hogy a tanulók képesek legyenek projekt- vagy kutatómunkában részt venni. Etikusan és kritikusan használják a hagyományos, papíralapú, illetve a világhálón található és egyéb digitális adatbázisokat. Felismerjék az adott kommunikációs helyzetet, s arra írásban és szóban is adekvátan válaszoljanak. Képesek legyenek az összetett szövegek elsődleges jelentése mögé látni, a jelentéseket értelmezni, gondolataikat írásban és szóban is pontosan és elegánsan, illetve az adott kommunikációs helyzetnek megfelelően megfogalmazni. Képessé váljanak érvekkel vagy cáfolatokkal igazolni nézeteiket, véleményüket. Sajátítsák el a mindennapi életben szükséges szövegalkotás alapvető követelményeit (műfajok, stílus, retorikai építkezés).

A tanulmányaik során szerzett ismereteik és készségeik révén ismerjék a magyar irodalomtörténet korszakait, képesek legyenek azokat az európai és világirodalmi folyamatokkal összekapcsolni. Lássák meg a magyar irodalom nagy filozófiai, társadalmi, esztétikai kérdésfelvetéseit, az egyes művekben található válaszokat ezekre a kérdésekre. Tudják értelmezni a szerzők és irodalmi alkotások időn és téren átívelő párbeszédét, a magyar irodalom jellegzetes motívumait, s ezek jelentésváltozását az irodalom történetében. Váljanak képessé az absztrakt gondolkodásra, a differenciált véleményalkotásra. Értsék az irodalom és a történelem kapcsolatát. Ezt szolgálja *„A* *XX. századi* *történelem az irodalomban”* címűanyagrész*.* A *témakör* oktatásának célja, hogy a tanulók megismerjék a XX. századi magyar, illetve európai történelem kataklizmáit. Ennek révén szembesüljenek történelmi, erkölcsi kérdésekkel.

Ez az utolsó nevelési-oktatási szakasz, melyben lehetőség nyílik az erkölcsi és érzelmi nevelésre. A XIX-XX. századi irodalmi művek két nagy témája a nemzeti, illetve a személyes identitáskeresés. A művek kaleidoszkópszerű sokszínűsége lehetőséget teremt arra, hogy a Kárpát-medencei irodalomban felvetődő történelmi sorskérdésekkel, nemzeti és személyes erkölcsi dilemmákkal találkozzanak a tanulók. Ezekre a dilemmákra reagálva fejlődjék erkölcsi érzékenységük, érzelmi intelligenciájuk. Nemzeti és személyes identitásuk kialakulásában, szociális kompetenciáik fejlesztésében irodalmunk, nyelvünk ismerete a tanulók segítségére van.

Ennek a képzési szakasznak a feladata – a műveltségátadás, a kompetencia és érzelemfejlesztés mellett –, hogy a tanulóknak segítséget nyújtson a pályaválasztásban, felkészítse őket a továbbtanulásra.

Mindezek elérése érdekében a képzés kiemelt céljai:

* a retorikai ismeretek bővítése. Ismerjék meg a diákok a retorika fogalmát, történetének nagy állomásait, az érvek, illetve a cáfolatok típusait, helyes alkalmazásukat. Ezek birtokában képesek legyenek arányos, előrehaladó szöveget alkotni, mely megfelel a műfaji és a stilisztikai követelményeknek, a magyar nyelvhelyességi – írásos szöveg esetében – a helyesírási szabályoknak.
* Ismerjék meg a magyar nyelv földrajzi és társadalmi tagozódását. A Kárpát-medence tíz nyelvjárási régiójának jellegzetes nyelvhasználati (hangtani, lexikai, mondatszerkesztési) sajátosságai közül ismerjenek fel néhányat.
* Ismerjék a magyar nyelv társadalmi tagozódását, jellegzetes csoportnyelveit, azok tipikus szóhasználatát, nyelvi sajátosságait.
* Ismerjék a nyelvvizsgálati módszereket, a világ nagy nyelvcsaládjait. Tanulják meg a magyar nyelv eredetéről szóló tudományos hipotéziseket, illetve az ezeket igazoló bizonyítékokat. Tudják a magyar nyelvtörténet nagy korszakait, az ezekben a korokban keletkezett kiemelkedő jelentőségű nyelvemlékeinket.
* Bővüljön stilisztikai tudásuk: ismerjék fel a szóképeket, alakzatokat. Képesek legyenek a tanulók ezeket értelmezni, saját nyelvhasználatukban is alkalmazni a metaforikus szövegépítést, a magyar nyelv archaikusabb elemeit, pl.: szólásokat, közmondásokat, szállóigéket.
* Szövegértő- és szövegalkotó kompetenciájuk folyamatos bővítése, irodalomelméleti és -történeti tudásuk gazdagodása lehetővé teszi, hogy a tanulók összetett szövegeket értelmezzenek. Poétikai és retorikai ismereteik aktualizálásával képessé válnak egy mű értelmezésére, elemzésére vagy két mű – megadott szempontok alapján történő – összevetésére. Elvárt cél, hogy elemző gondolatmenetüket arányos esszében vagy értekezésben tudják kifejteni.
* Cél, hogy a képzés ezen szakaszában a különböző művészeti ágak közös témáit, motívumkincsét, kérdésfelvetéseit is megértsék. Tudatosítsák, hogy egy-egy irodalmi alkotás adaptációja önálló művészeti alkotás. Az eredeti mű és az adaptáció összevetésével mindkét művet képesek legyenek értelmezni, az eltérő problémafelvetést érzékelni.
* A XIX-XX. századi irodalom rendkívüli gazdagságából ismerjenek meg a diákok átfogó életműveket, több műnemben alkotó szerzőkről portrékat, illetve egy-egy – döntően egy műnemben alkotó – szerzőről vagy egy kiemelkedő irodalmi alkotásról metszetet kapjanak. Cél, hogy ismerjék meg a XIX-XX. század kiemelkedő jelentőségű, már lezárt életművel bíró alkotóit, a két század stílusirányzatait, irodalmi mozgalmait.

**11. osztály**

|  |  |
| --- | --- |
| **Témakör: I. Pragmatika** | **Órakeret: 8 óra** |
| **FEJLESZTÉSI FELADATOK ÉS ISMERETEK**   * A kulturált nyelvi magatartás fejlesztése * A nyelv működésének, a nyelvhasználat megfigyelése különböző kontextusokban, eltérő célok elérésére nyelvi eszközökkel * A kulturált nyelvi magatartás fejlesztése | **FOGALMAK**  megnyilatkozás, társalgás, társalgási forduló, szóátvétel, szóátadás; beszédaktus (lokúció, illokúció, perlokúció); deixis; együttműködési elv |
| A nyelv működése a beszélgetés, társalgás során | |
| A társalgás udvariassági formái | |
| A beszédaktus | |
| Az együttműködési elv (mennyiségi, minőségi, viszony, mód) A pragmatika mint a nyelvre irányuló funkcionális nézőpontKommunikáció és pragmatika | |

|  |  |
| --- | --- |
| **Témakör: II. Általános nyelvi ismeretek – a nyelv és a gondolkodás, nyelvtípusok** | **Órakeret: 8 óra** |
| **FEJLESZTÉSI FELADATOK ÉS ISMERETEK**   * a nyelv mint jelrendszernek, az emberi nyelv egyediségének megértése; a nyelv mint változó rendszer; a nyelv szerepe a világról formált tudásunkban * a kommunikáció kódok vizsgálata, a korlátozott és a kidolgozott kód; gesztusnyelvek, jelnyelvek * a nyelv és gondolkodás viszonya nyelvfilozófiai lehetőségeinek megismerése * a nyelv és a megismerés viszonyának tanulmányozása: az emberiség információs forradalmai; a nyelv és a kultúra viszonya * nyelvcsaládok, nyelvtípusok tanulmányozása | **FOGALMAK**  Jel, nyelvi jel, jelrendszer, nyelvtípus (agglutináló, izoláló, flektáló), nyelvcsalád, kódok, korlátozott és kidolgozott kód, gesztusnyelv, jelnyelv |
| A nyelv és a beszéd, a nyelv mint változó rendszer | |
| A nyelv és gondolkodás, a nyelv és megismerés | |
| A beszéd mint cselekvés | |
| A nyelvcsaládok és nyelvtípusok  A nyelv szerepe a világról formált tudásunkban, gondolkodásunk alakításában  A nyelv szerepe a memória alakításában | |

|  |  |
| --- | --- |
| **Témakör: III. Szótárhasználat** | **Órakeret: 2 óra** |
| **FEJLESZTÉSI FELADATOK ÉS ISMERETEK**   * a fontosabb egynyelvű papír alapú és digitális szótárfajták megismerése, tanulmányozása: értelmező szótár, történeti-etimológiai szótár, szinonimaszótár, helyesírási szótár, szlengszótár, nyelvművelő kéziszótár, Magyar Történeti Szövegtár, írói szótárak, tájszótár | **FOGALMAK**  értelmező szótár, etimológiai szótár, szinonimaszótár, rétegnyelvi szótár, írói szótár |
|  | |

|  |  |
| --- | --- |
| **Témakör: IV. Nyelvtörténet- a nyelv változása, a nyelvrokonság kérdései, nyelvemlékek** | **Órakeret: 8 óra** |
| **FEJLESZTÉSI FELADATOK ÉS ISMERETEK**   * A szinkrón és diakrón nyelvszemlélet fejlesztése * A magyar nyelv rokonságának megismerése * Az összehasonlító nyelvszemlélet fejlesztése: nyelvünk helye a világban * Az interdiszciplináris tudatosság fejlesztése a nyelvtörténeti, irodalom- és művelődéstörténeti párhuzamosságok és összefüggések felfedeztetésével * Változás és állandóság nyelvi egyensúlyának megértése * Nyelvrokonság és nyelvcsaládok vizsgálata * A nyelvrokonság bizonyítékainak tudományos módszereinek tisztázása * A magyar nyelv eredetének, az erről szóló tudományos hipotéziseknek megismerése * A szókincs jelentésváltozásának főbb típusai, tendenciái * A nyelvtörténeti kutatások forrásainak vizsgálata: kézírásos és nyomtatott nyelvemlékek * A magyar nyelv történetének főbb korszakai, és néhány fontos nyelvemlékünk (*A tihanyi apátság alapítólevele*, *Halotti beszéd*, *Ómagyar Mária-siralom*   A nyelvújításnak, illetve hatásának tanulmányozása | **FOGALMAK**  nyelvrokonság, nyelvcsalád; uráli nyelvcsalád, finnugor rokonság; ősmagyar, ómagyar, középmagyar kor, újmagyar kor, újabb magyar kor; nyelvemlék; ősi szó, belső keletkezésű szó, jövevény- és idegen szó; nyelvújítás, ortológus, neológus; szinkrón és diakrón nyelvszemlélet |
| A magyar nyelv rokonságának hipotézisei | |
| A magyar nyelvtörténet korszakai | |
| Nyelvemlékek | |
| A szókészlet változása a magyar nyelv történetében | |
| A 19. század versengő elméletei, az utóbbi évtizedek törekvései a származási modellek felülvizsgálatára („család” és „fa” metaforák kritikája, újabb régészeti és genetikai adatok, stb.)  A nyelvhasonlítás korszerű formái  Nyelvi változások a Neumann-galaxisban | |

|  |  |
| --- | --- |
| **Témakör: V. Számonkérés, gyakorlás, tehetséggondozás** | **Órakeret: 8 óra** |
| Szükség szerint felhasználható a tanév során | |

**12. osztály**

|  |  |
| --- | --- |
| **Témakör: V. A nyelv rétegződése, nyelvjárások, nyelvi tervezés, nyelvi norma** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A nyelvi sokszínűség, nyelvi tolerancia tudatosítása * A nyelvjárások nyelvhasználati sajátosságainak megismertetése * A nyelvi tervezés elveinek és feladatainak megismertetése * A nyelv társadalmi tagozódásának vizsgálata | **FOGALMAK**  nyelvi tervezés, nyelvpolitika, nyelvművelés, nyelvtörvény, nyelvi norma; nyelvváltozatok; vízszintes és függőleges tagolódás; nyelvjárások, regionális köznyelv, tájszó; csoportnyelv, szaknyelv, hobbinyelv, rétegnyelv; szleng, argó; kettősnyelvűség, kétnyelvűség, kevert nyelvűség; nemzetiségi nyelvek |
| Anyanyelvünk rétegződése I.- A köznyelvi változatok, a csoportnyelvek és rétegnyelvek | |
| Anyanyelvünk rétegződése II.- A nyelvjárások és a nyelvi norma | |
| Nyelvünk helyzete a határon túl | |
| Nyelvi tervezés, nyelvpolitika, nyelvművelés  Az adott nyelvjárási terület és a nyelvi norma eltérései | |

|  |  |
| --- | --- |
| **Témakör: VI. Felkészülés az érettségire - rendszerező ismétlés** | **Órakeret: 10 óra** |
| **FEJLESZTÉSI FELADATOK ÉS ISMERETEK**   * A rendszerező képesség fejlesztése * Az önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása * A tanult nyelvészeti, kommunikációs, szövegértési és szövegalkotási ismeretek rendszerezése | **FOGALMAK**  Az eddig tanult fogalmak rendszerező ismétlése |
|  | |

|  |  |
| --- | --- |
| **Témakör: VII. Érettségi típusú szövegértés** | **Órakeret: 5 óra** |
| **FEJLESZTÉSI FELADATOK ÉS ISMERETEK**  A tanult kommunikációs, szövegértési és szövegalkotási ismeretek rendszerezése | **FOGALMAK**  Az eddig tanult fogalmak rendszerező ismétlése |
|  | |

|  |  |
| --- | --- |
| **Témakör: VIII. Gyakorlati szövegalkotás** | **Órakeret: 5 óra** |
| **FEJLESZTÉSI FELADATOK ÉS ISMERETEK**  A tanult kommunikációs, szövegértési és szövegalkotási ismeretek rendszerezése | **FOGALMAK**  Az eddig tanult fogalmak rendszerező ismétlése |
|  | |